નોંધનીય છે કે, વડાપ્રધાનની સુરક્ષા માર્ગદર્શિકા અનુસાર જે માર્ગ પરથી વડાપ્રધાન પસાર થવાના હોય તે માર્ગ પર લારી- ગલ્લાઓ પર પ્રતિબંધ ફરજિયાત છે. આથી તે અનુસાર શહેરના જાહેર માર્ગો પર આવેલા તમામ લારી-ગલ્લાને દૂર કરી દેવામાં આવ્યા છે. આ કાયદાના અમલ માટે સૌ પ્રથમ તો રૂટ પરની દુકાનો બંધ કરવામાં આવી હતી. જો કોઇ દુકાનદાર દુકાન ખોલશે તો તેને બંધ કરાવવામાં આવશે. તેવી જ રીતે માત્ર રૂટ પરના નહીં, પરંતુ શહેરના તમામ જાહેર સ્થળો અને મુખ્ય માર્ગો પર ઊભા રહેતા લારી-ગલ્લા ધારકો તારીખ 14મીએ પણ ઊભા નહીં રહી શકે. આ અંગે તેઓને પણ અગાઉથી કહી દેવામાં આવ્યું છે. જો આ સુચનાનું પાલન કરવામાં નહીં આવે તો જે-તે શ્રમજીવીના લારી-ગલ્લાને જપ્ત કરી લેવામાં આવશે.